ర్యాన్ డఫీ

ర్యాన్ మిచెల్ డఫీ (జననం 1991, మార్చి 25) న్యూజీలాండ్ క్రికెటర్. 2013/14, 2016/17 సీజన్‌ల మధ్య ఒటాగో తరపున ఆడాడు.

జననం 
డఫీ 1991, మార్చి 25న ఫ్రాంక్టన్‌లో జన్మించాడు. ఒటాగో, న్యూజిలాండ్ జాతీయ క్రికెట్ జట్టు కోసం ఆడిన జాకబ్ డఫీకి అన్నయ్య.

క్రికెట్ రంగం 
2013, నవంబరులో కాంటర్‌బరీకి వ్యతిరేకంగా జరిగిన ప్లంకెట్ షీల్డ్ మ్యాచ్‌లో ఒటాగో తరపున తన సీనియర్ అరంగేట్రం చేసాడు, ఆ మ్యాచ్‌లో బ్యాటింగ్ ప్రారంభించి 18, 16 నాటౌట్ స్కోర్ చేశాడు. జట్టు కోసం 18 ఫస్ట్-క్లాస్, నాలుగు లిస్ట్ ఎ, రెండు ట్వంటీ20 మ్యాచ్‌లు ఆడాడు.

ప్రధానంగా వికెట్ కీపర్ బ్యాట్స్‌మెన్, డఫీ ఒక సెంచరీని సాధించాడు. 2016 మార్చిలో వెల్లింగ్టన్‌పై 104 పరుగులు చేశాడు. అప్పుడప్పుడు బౌలింగ్ చేస్తూ, ప్రతి ట్వంటీ20 మ్యాచ్‌లో ఒక్కో వికెట్ తీసుకున్నాడు. కైకోరై క్రికెట్ క్లబ్ కోసం క్లబ్ క్రికెట్ ఆడాడు. 2009/10, 2019/20 మధ్య సౌత్‌ల్యాండ్ తరపున హాక్ కప్ ఆడాడు. 2016 డిసెంబరులో టూరింగ్ బంగ్లాదేశ్ జట్టు కోసం వార్మప్ మ్యాచ్‌లో న్యూజిలాండ్ XI తరపున ఆడాడు. 2017 జనవరిలో ఫోర్డ్ ట్రోఫీలో చివరిసారిగా ఆడాడు.

మూలాలు

బాహ్య లింకులు 
 

న్యూజీలాండ్ క్రికెట్ క్రీడాకారులు
జీవిస్తున్న ప్రజలు
1991 జననాలు
న్యూజీలాండ్ క్రికెట్ క్రీడాకారులు
న్యూజీలాండ్ టీ20 క్రికెట్ క్రీడాకారులు